παιδαγωγικό τμήμα δημοτικής εκπαίδευσης

2011

Βιβλία – βιβλιοθήκες

ΝΤΖΟΥΦΡΑ ΣΟΦΙΑ Α.Μ 5504 ΤΣΕΛΙΟΥ ΒΑΣΙΛΙΚΗ Α.Μ 5491

Ενότητα 9

πάτρα 2011

*Σ αυτή την ενότητα θα μάθουμε:*

* Διαβάζουμε βιογραφικά σημειώματα συγγραφέων
* Παίρνουμε πληροφορίες από βιβλιοπαρουσιάσεις
* Περιγράφουμε πώς λειτουργούν οι βιβλιοθήκες
* Αναγνωρίζουμε τις ονοματικές και ρηματικές φράσεις
* Ξεχωρίζουμε διάφορους τρόπους σύνδεσης των προτάσεων



**H AΛΦΑΒΗΤΑ ΤΩΝ ΒΙΒΛΙΩΝ**



Η αγάπη αρχίζει από **ΑΛΦΑ** και τα βιβλία από **ΒΗΤΑ**

Με λένε Αγγελική Βαρελλά

(Α.Β.) είμαι κι εγώ.

Αγαπώ τα Βιβλία και παίζω και την Αλφαβήτα.

Αγαπώ τα Βιβλία,

γιατί αυτά έχουν και **ΓΑΜΑ**, έχουν και **ΔΕΛΤΑ**,

το γέλιο και το δάκρυ.

Έχουνε την ελπίδα μες στο **ΕΨΙΛΟΝ**,

έχουνε τη ζωή μέσα στο **ΖΗΤΑ**

κι έχουνε και **ΗΤΑ** που τα φωτίζουνε σαν ήλιοι...

Θαυμαστές ιστορίες

ξεπροβάλλουν απ' το **ΘΗΤΑ** και απ΄ το **ΓΙΩΤΑ**.

Από το **ΚΑΠΑ** ηχούν καμπάνες...

Διαβάζεις **ΛΑΜΔΑ** κι ευωδιάζουν τα λουλούδια,

μάγισσες σε μαγεύουν με το **ΜΙ**.

Κι αν πεις **ΝΙ**, χορεύουν γύρω σου νεράιδες...

Και ξαφνικά το **ΞΙ** σε ξετρελαίνει

σκορπώντας με **ΟΜΙΚΡΟΝ** και **ΠΙ**

όμορφα παραμύθια.

Κι ευθύς ρομπότ και ρήγισσες που γράφονται με **ΡΟ**

γεμίζουν τις σελίδες.

Και να το **ΣΙΓΜΑ**, φορτωμένο σκέψεις...

Το **ΤΑY** σου κουβαλά τραγούδια

για να υμνήσεις με το **ΥΨΙΛΟΝ**

το φως και τη χαρά, με πολλά **ΦΙ**, με πολλά **ΧΙ**

να σου γεμίζουν την ψυχή **ΨΙ**-**ΧΙ**,

μ' ένα μεγάλο ωσαννά, που από **ΩΜΕΓΑ** αρχινά


και σ' ένα Α τελειώνει....

Μα το ΑΛΦΑ είναι στην αρχή

και η Αλφαβήτα ξανά αντηχεί...

Η αγάπη αρχίζει από ΑΛΦΑ και τα βιβλία από ΒΗΤΑ...

Μια Αλφαβήτα ξεκινά, που δεν τελειώνει πουθενά ...



*Ο ΠΟΝΤΙΚΟΣ ΠΟΥ ΕΤΡΩΓΕ ΓΑΤΟΥΣ*



Ένας γεροποντικός της βιβλιοθήκης πήγε να βρει τα ξαδέλφια του που έμεναν στην οροφή και δε γνώριζαν καλά τον κόσμο.

- Εσείς ξέρετε πολύ λίγο τον κόσμο – έλεγε στους ντροπαλούς συγγενείς του – κι ίσως να μην ξέρετε ούτε να διαβάζετε.

- Ε, πόσα ξέρεις εσύ! αναστέναξαν εκείνοι.

- Για παράδειγμα, έχετε φάει ποτέ γάτο;

- Ε, πόσα ξέρεις εσύ! Μα εδώ στα μέρη μας οι γάτοι τρώνε τα ποντίκια.

- Γιατί είστε αγράμματοι. Εγώ έχω φάει πάνω από έναν και σας διαβεβαιώ ότι δεν έκαναν ούτε «κιχ».

- Και τι γεύση είχανε;

- Χαρτιού και μελανιού, κατά τη γνώμη μου. Αλλά αυτό δεν είναι τίποτα. Έχετε φάει ποτέ σκύλο;

- Θα αστειεύεσαι!

- Εγώ έφαγα έναν, μόλις χθες. Ένα λυκόσκυλο. Είχε κάτι ποδάρες… Μάλιστα, άφησε να τον φάω ήσυχα - ήσυχα και δεν έβγαλε ούτε «κιχ»!

- Και τι γεύση είχε;

- Χαρτιού, χαρτιού. Και ρινόκερο έχετε φάει ποτέ;

- Ε, εσύ ξέρεις πολλά! Μα εμείς ρινόκερο δεν έχουμε δει ποτέ. Μοιάζει με παρμεζάνα ή με ροκφόρ;

- Μοιάζει με ρινόκερο φυσικά. Κι έχετε φάει ποτέ ελέφαντα, καλόγερο, πριγκίπισσα και χριστουγεννιάτικο δέντρο;

Εκείνη τη στιγμή ο γάτος, που καθόταν κι άκουγε πίσω από ένα μπαούλο, πετάχτηκε έξω με ένα απειλητικό νιαούρισμα. Ήταν ένας μαύρος γάτος ολοζώντανος με μουστάκια και νύχια. Τα ποντικάκια σκοτώθηκαν να μπουν στη φωλιά τους, εκτός από τον ποντικό της βιβλιοθήκης, που απ’ την έκπληξη μαρμάρωσε σαν αγαλματάκι. Ο γάτος τον άρπαξε κι άρχισε να παίζει μαζί του.

- Εσύ είσαι ο ποντικός που τρώει γάτους;

- Εγώ, Εξοχότατε… Πρέπει να με καταλάβετε…. Αφού μένω στη βιβλιοθήκη…

- Καταλαβαίνω, καταλαβαίνω. Τους τρως σε φωτογραφία, τυπωμένους στο χαρτί.

- Καμιά φορά, αλλά μόνο για λόγους μελέτης.

- Ασφαλώς. Κι εγώ εκτιμώ το διάβασμα. Αλλά δε σου φαίνεται ότι θα ’πρεπε να ’χες μελετήσει και λιγάκι απ’ την πραγματικότητα; Θα ’χες μάθει ότι οι γάτοι δεν όλοι φτιαγμένοι από χαρτί κι ούτε όλοι οι ρινόκεροι αφήνονται να φαγωθούν από ποντίκια.

Για καλή τύχη του φτωχού αιχμάλωτου, ο γάτος αφαιρέθηκε για μια στιγμή, γιατί είδε μια αράχνη να περνά στο πάτωμα. Ο ποντικός της βιβλιοθήκης με δυο πηδήματα γύρισε ανάμεσα στα βιβλία του κι ο γάτος αναγκάστηκε να αρκεστεί στο να φάει την αράχνη.

**ΤΖΙΑΝΙ ΡΟΝΤΑΡΙ,**



Να υπογραμμίσεις τη σωστή απάντηση, που είναι μια κάθε φορά.



1. Κατά το γερο-ποντικό, τα ξαδέλφια του

(α) ήταν ντροπαλά.

(β) ήταν αγράμματα.

(γ) δεν είχαν φάει ποτέ γάτο.

(δ) ήξεραν πολλά πράγματα.

2. Κατά τα ξαδέλφια του, ο γερό ποντικός

(α) ήταν φαντασμένος.

(β) ήξερε πολλά πράγματα.

(γ) του άρεσε να τρώει γάτους.

(δ) δεν ήξερε τίποτα.

3. Όταν εμφανίστηκε ο γάτος, ο γερό ποντικός

(α) έτρεξε και γλίτωσε.

(β) έμεινε ακίνητος.

(γ) έτρεξε, αλλά πιάστηκε αιχμάλωτος.

(δ) έφαγε το γάτο.

4. Ο γάτος συμβούλεψε το γέρο ποντικό να

(α) διαβάζει περισσότερα βιβλία.

(β) μην τρώει γάτους.

(γ) μελετήσει και λίγο την πραγματικότητα

(δ) σταματήσει να διαβάζει βιβλία.

5. Τελικά,

(α) ο γάτος έφαγε το γέρο ποντικό.

(β) ο ποντικός συνέχισε το διάβασμα.(γ) ο γέρο ποντικός έμεινε αιχμάλωτος.

(δ) ο γέρο ποντικός γλίτωσε

|  |
| --- |
| Αγγελική Βαρελλά  **ΠΟΙΟΙ ΕΙΝΑΙ ΟΙ ΣΥΓΓΡΑΦΕΙΣ** |



|  |
| --- |
|  |

Γεννήθηκε στη Θεσσαλονίκη το 1930. Μεγάλωσε στην Αθήνα. Είναι πτυχιούχος του Ιστορικού-Αρχαιολογικού Τμήματος του Πανεπιστημίου Αθηνών. Για πρώτη φορά ασχολήθηκε με το παιδικό βιβλίο το 1966 και έκτοτε είναι αφοσιωμένη στο λογοτεχνικό αυτό είδος, με έντονη παρουσία σε όλες τις εκδηλώσεις (σχολεία, συλλόγους γονέων, δήμους, βιβλιοθήκες κτλ.) που γίνονται για το παιδί και το παιδικό βιβλίο όχι μόνο στην Αθήνα αλλά σε όλη την Ελλάδα. Έχει βραβευτεί από τη Γυναικεία Λογοτεχνική Συντροφιά, τον Κύκλο του Ελληνικού Παιδικού Βιβλίου και το Υπουργείο Παιδείας για τα αναγνωστικά που έγραψε για τα παιδιά του δημοτικού σχολείου. Μετέφρασε και διασκεύασε στα ελληνικά πολλά ξένα βιβλία και συνεργάστηκε με την ελληνική ραδιοφωνία, την τηλεόραση, τα περιοδικά "Ερυθρός Σταυρός", "Συνεργασία", "Το Ρόδι" κ.ά. Έργα της (σκετς και λοιπά θεατρικά) παίζονται στα σχολεία. Είναι πρόεδρος της Γυναικείας Λογοτεχνικής Συντροφιάς και μέλος α) της Εθνικής Εταιρείας Ελλήνων Λογοτεχνών, β) του Κύκλου του Ελληνικού Παιδικού Βιβλίου, γ) της Λέσχης Μελέτης και Έρευνας της Παιδικής Λογοτεχνίας Διαδρομές (και υπεύθυνη ύλης του ομώνυμου περιοδικού). Το βιβλίο της "Η Ελλάδα κι εμείς" αναγράφηκε στον Τιμητικό Πίνακα (1968) της Διεθνούς Οργάνωσης Βιβλίων για τη Νεότητα (ΙΒΒΥ). Το βιβλίο της "Φιλενάδα, Φουντουκιά μου" κέρδισε έναν από τους τρεις επαίνους του Διεθνούς Βραβείου Παιδικής Λογοτεχνίας Janusz Korczak (1985) στην Πολωνία. Προτάθηκε για το σύνολο του έργου της από τον κύκλο του Ελληνικού Παιδικού Βιβλίου για το Βραβείο Άντερσεν το 1990. Τιμήθηκε με το Κρατικό Βραβείο Βιβλίου Γνώσεων 1998 για το έργο της "Κόρινθος".

(http://www.biblioasi.gr/author\_info.php?authors\_id=34751)

ΕΡΓΟΓΡΑΦΙΑ:

[**Αρχίζει το ματς**](http://www.primedu.uoa.gr/epet/Book/b9019.html), [Πατάκη](http://www.primedu.uoa.gr/epet/Publisher/p0001.html), Έκδοση στ΄, Αθήνα, 1995, 132 σ., ISBN 960-293-842-0.(Α' έκδοση: [Α.Σ.Ε.](http://www.primedu.uoa.gr/epet/Publisher/p0051.html), Θεσσαλονίκη, 1984.)

[**Τα βούκινα της φύσης**](http://www.primedu.uoa.gr/epet/Book/b9337.html), [Χρυσή Πέννα](http://www.primedu.uoa.gr/epet/Publisher/p0116.html), Έκδοση β΄, Αθήνα, 1987, 124 σ..(Α' έκδοση: [Πατσούρη](http://www.primedu.uoa.gr/epet/Publisher/p0269.html), Αθήνα.)

[**Γελαστός και αγέλαστος**](http://www.primedu.uoa.gr/epet/Book/b1128.html), [Σύγχρονη Εποχή](http://www.primedu.uoa.gr/epet/Publisher/p0057.html), Έκδοση α΄, Αθήνα, 1991, 52 σ., ISBN 960-224-275-2.

**[Δράκε, Δράκε, είσ' εδώ;](http://www.primedu.uoa.gr/epet/Book/b1134.html)**, [Α.Σ.Ε.](http://www.primedu.uoa.gr/epet/Publisher/p0051.html), Έκδοση α΄, Θεσσαλονίκη, 1986, 78 σ..

[**Η Ελλάδα κι εμείς**](http://www.primedu.uoa.gr/epet/Book/b1539.html), [Χρυσή Πέννα](http://www.primedu.uoa.gr/epet/Publisher/p0116.html), Αθήνα, 1991, 184 σ..

[**Ένα πρωί με τον Αίσωπο**](http://www.primedu.uoa.gr/epet/Book/b0013.html), [Πατάκη](http://www.primedu.uoa.gr/epet/Publisher/p0001.html), Έκδοση α΄, Αθήνα, 1995, 48 σ., ISBN 960-360-492-5.

[**Έξι εναντίον ενός**](http://www.primedu.uoa.gr/epet/Book/b0153.html), [Πατάκη](http://www.primedu.uoa.gr/epet/Publisher/p0001.html), Έκδοση α΄, Αθήνα, 1992, 152 σ., ISBN 960-293-802-1.(Α' έκδοση: [Ελληνική Ευρωεκδοτική](http://www.primedu.uoa.gr/epet/Publisher/p0148.html), Αθήνα, 1984.)

[**Καλοκαίρι στη Μονεμβασιά**](http://www.primedu.uoa.gr/epet/Book/b9139.html), [Πατσούρη](http://www.primedu.uoa.gr/epet/Publisher/p0269.html), Έκδοση δ΄, Αθήνα, 1985, 128 σ.. [**Κρήτη- Ήρωες, Τόποι, Πολιτισμοί.**](http://www.primedu.uoa.gr/epet/Book/b3071.html), [Δελφίνι](http://www.primedu.uoa.gr/epet/Publisher/p0055.html), Έκδοση β΄, Αθήνα, 1994, 84 σ., ISBN 960-309-143-Χ.(Α' έκδοση: [Α.Σ.Ε.](http://www.primedu.uoa.gr/epet/Publisher/p0051.html), Θεσσαλονίκη, 1990.)

[**Σε δυο τρελά ημίχρονα**](http://www.primedu.uoa.gr/epet/Book/b2542.html), [Μίνωας](http://www.primedu.uoa.gr/epet/Publisher/p0056.html), Έκδοση α΄, Αθήνα, 1995, 44 σ..(Α' έκδοση: [Α.Σ.Ε.](http://www.primedu.uoa.gr/epet/Publisher/p0051.html), Θεσσαλονίκη, 1988.)

[**Το φεγγάρι παίζει . . . σκάκι**](http://www.primedu.uoa.gr/epet/Book/b9156.html), [Δελφίνι](http://www.primedu.uoa.gr/epet/Publisher/p0055.html), Έκδοση α΄, Αθήνα, 1992, 34 σ., ISBN 960-309-009-3. [**Φιλενάδα φουντουκιά μου**](http://www.primedu.uoa.gr/epet/Book/b0235.html), [Πατάκη](http://www.primedu.uoa.gr/epet/Publisher/p0001.html), Έκδοση γ΄, Αθήνα, 1994, 136 σ., ISBN 960-293-838-2.(Α' έκδοση: [Α.Σ.Ε.](http://www.primedu.uoa.gr/epet/Publisher/p0051.html), Θεσσαλονίκη, 1982.)

(<http://www.primedu.uoa.gr/epet/Author/a0128.html>)

**1.** Διαλέξτε ένα συγγραφέα που σας αρέσει. Βρείτε στοιχεία για τη ζωή και το έργο του και γράψτε τη βιογραφία του. Οι παρακάτω οδηγίες θα σας βοηθήσουν

Σπουδές, πρώτη επαφή με το γράψιμο

Χρονολογία και τόπος γέννησης, στοιχεία για την οικογένεια…

Χαρακτηριστικά στοιχεία της προσωπικότητας του συγγραφέα ως άνθρωπο και ως συγγραφέα.

Κάτι ιδιαίτερα ενδιαφέρον για το συγγραφέα.

Στο βιογραφικό της Αγγελικής Βαρελλά υπάρχουν οι φράσεις:



**Φράσεις με ρήμα.**

Γεννήθηκε στη Θεσσαλονίκη.

Μεγάλωσε στην Αθήνα.

Μετέφρασε και διασκεύασε στα ελληνικά πολλά ξένα βιβλία.

*Αυτές θα μπορούσαμε να τις γράψουμε και έτσι:*

**Φράσεις με ουσιαστικό.**

Γέννηση στη Θεσσαλονίκη.

Μεγάλωμα στην Αθήνα.

Μετάφραση και διασκευή στα ελληνικά πολλών ξένων βιβλίων.

**Τι παρατηρείτε;**

Μπορούμε να εκφράσουμε ένα νόημα χρησιμοποιώντας είτε φράσεις με ρήμα είτε φράσεις χωρίς ρήμα. Πώς λέγονται αυτές οι φράσεις;

**Ονοματική φράση**

**Ρηματική φράση**

**2.** Βρείτε στο βιογραφικό σημείωμα της Αγγελικής Βαρελλά ρηματικές φράσεις, όπως οι παραπάνω, και μετατρέψτε τες σε ονοματικές:

Συνεργάστηκε με την ελληνική ραδιοφωνία **Συνεργασία με την ελληνική ραδιοφωνία.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Πώς συνδέουμε τις προτάσεις ;**



Η πρόταση που έχει ένα ολοκληρωμένο νόημα και μπορεί να σταθεί μόνη της στο λόγο λέγεται **ανεξάρτητη**. Η πρόταση που δεν μπορεί να σταθεί μόνη της στο λόγο λέγεται **εξαρτημένη**. Παράδειγμα: πρόταση) και έκτοτε είναι αφοσιωμένη στο λογοτεχνικό αυτό είδος(εξαρτημένη, χρονική πρόταση).

**3.** Από το κείμενο «Βιογραφία της Αγγελικής Βαρελλά» βρείτε τις ανεξάρτητες και τις εξαρτημένες προτάσεις και συμπληρώστε τον πίνακα:



|  |  |
| --- | --- |
| **Ανεξάρτητες** | **Εξαρτημένες** |
|  |  |
|  |  |
|  |  |
|  |  |
|  |  |

**4.** Προσπαθήστε να ενώσετε τις παρακάτω προτάσεις κάνοντας τη μία από τις δυο εξαρτημένη. Χρησιμοποιήσετε τις λέξεις ή τις φράσεις που δίνονται στην παρένθεση:

Διαβάζω πολλά βιβλία. Δεν έχω πολύ ελεύθερο χρόνο.(αν και) **Διαβάζω πολλά βιβλία αν και δεν έχω πολύ ελεύθερο χρόνο.**

**Για να βάλετε σωστά το κόμμα... θυμηθείτε:**



|  |
| --- |
| **Όταν διαβάσεις αυτό το βιβλίο, θα μάθεις πολλά χρήσιμα πράγματα.**  **Επειδή ήταν αδιάβαστος, δεν ήρθε στο σχολείο σήμερα.**  **Αν σου αρέσει το διάβασμα, να αγοράζεις πολλά λογοτεχνικά βιβλία.**  **Χωρίζουμε με κόμμα τις εξαρτημένες προτάσεις (αιτιολογικές, χρονικές, υποθετικές, εναντιωματικές, αποτελεσματικές) από τις ανεξάρτητες όταν το νόημα τους δεν είναι στενά δεμένο με το νόημα της ανεξάρτητης πρότασης. Σ’ αυτή την περίπτωση συνήθως τοποθετούνται πριν από αυτήν.**  **Δεν τις χωρίζουμε με κόμμα όταν το νόημα τους είναι στενά δεμένο με το νόημα της ανεξάρτητης πρότασης (τότε συνήθως τοποθετούνται μετά από αυτήν):**  **Χαίρομαι όταν σκέφτομαι ότι θα μπορέσω επιτέλους να διαβάσω το αγαπημένο μου βιβλίο.**  **Ήταν πολύ στενοχωρημένος γιατί έχασε το βιβλίο που του έδωσα.**  **Θα στενοχωρηθώ πολύ αν δεν πάμε σήμερα στην έκθεση βιβλίου.** |

***Βάλετε κόμμα όπου χρειάζεται στο παρακάτω κείμενο:***



**Συνέντευξη με την Ελένη Πριοβόλου:**

***ΑΓΓΕΛΙΚΗ ΒΑΡΕΛΛΑ: Μια κοινή ερώτηση για αρχή: Πώς ξεκινήσατε να***

***εκδίδετε τα πρώτα σας γραπτά;***

**ΕΛΕΝΗ ΠΡΙΟΒΟΛΟΥ:** Ξεκίνησα να γράφω σε μια εποχή που η ζωή ανα-

φυόταν σαν ένα δύσβατο βουνό μπροστά μου. Βρέθηκα στα είκοσι δύο μου

χρόνια να πρέπει να συνδυάζω πολλούς ρόλους: της συζύγου της μητέρας

και της φοιτήτριας. Αντί να το βάλω κάτω και να μοιρολατρώ ή να αφήσω την

κόπωση να με καταβάλει έγραψα ένα παραμύθι για να διασκεδάσω τον εαυτό

μου: «Ο γελωτοποιός για κλάματα». Ο γελωτοποιός ήμουν εγώ.

***Α.Β.: Μιλήστε μου για την πρωτότυπη παραγωγή σας και γενικότερα για τη***

***δουλειά σας.***

**Ε.Π.:** Από μικρή με διέκρινε μια τάση γλυκιάς εσωστρέφειας που όμως δεν

με οδηγούσε στην απομόνωση. Με καθιστούσε παρατηρητική. Ανέσυρα μέσα

από τις εικόνες του εξωτερικού κόσμου το φαινομενικά αμελητέο και του έδι-

να διαστάσεις συμβόλου. Οι μεγάλοι με έλεγαν φαντασιόπληκτη όμως εγώ

είχα βρει το μονοπάτι της παραμυθίας.

***Α.Β.: Υπάρχει διαφορά ανάμεσα στο παλαιότερο και στο σύγχρονο παιδικό***

***βιβλίο, από πλευράς ύφους και αισθητικής;***

**Ε.Π.:** Κάθε εποχή –μάλλον κάθε κοινωνικοπολιτικό πλαίσιο– έχει και τους

δικούς της στόχους για το πλάσιμο της νεότητας. Σήμερα ο πλουραλισμός

των ιδεών επιτρέπει την ανάπτυξη και την έρευνα των θεμάτων. Στα σύγχρονα

παιδικά βιβλία έχει δοθεί ένα εικαστικό περιεχόμενο ώστε μπορούμε να ισχυ-

ριστούμε ότι θεωρούνται έργα τέχνης.

***Α.Β.: Δέχεστε επιρροές από τη σύγχρονη πραγματικότητα για να γράψετε***

***ένα βιβλίο;***

**Ε.Π.:** Με επηρεάζει η εποχή μου αναμφισβήτητα. Μα αναρωτιέμαι μήπως η

κάθε εποχή δεν παρείχε τα κίνητρά της στο δημιουργό; Έπαψαν ποτέ οι πόλεμοι

η φτώχεια ο ρατσισμός η μετανάστευση; Ακόμα και η καταστροφή του περι-

ΌΤΑΝ ΟΙ ΒΙΒΛΙΟΘΗΚΕΣ ΣΥΝΑΝΤΟΥΝ ΤΟΥΣ ΑΝΑΓΝΩΣΤΕΣ

Θεωρούμε ότι το βιβλίο και η ανάγνωση είναι θεμέλια της μάθησης και της πνευματικής καλλιέργειας, αποτελούν επίσης μέσα κυκλοφορίας των ιδεών και διάδοσης της γνώσης.



Βιβλιοθήκες

Στόχος του παιδικού τμήματος της Δημόσιας Κεντρικής Βιβλιοθήκης Σερρών είναι να προσφέρει στα παιδιά βιβλία που καλύπτουν τις ανάγκες της ηλικίας τους για ψυχαγωγία, πληροφόρηση, ενημέρωση, επιμόρφωση, έρευνα. Ο στόχος αυτός επιτυγχάνεται με την προσπάθεια να τα φέρει από πολύ νωρίς σε επαφή με τον έντυπο λόγο και να τα κάνει να αγαπήσουν το βιβλίο και το διάβασμα.

Το διάβασμα λοιπόν και μάλιστα από μικρή ηλικία είναι αυτή η όμορφη συνήθεια που διαπλάθει χαρακτήρες, πλουτίζει με γνώσεις, δίνει τη δυνατότητα να επικοινωνήσουν τα παιδιά με ξένες εμπειρίες, βαθαίνει την ψυχή, ολοκληρώνει τον συναισθηματικό κόσμο και κάνει τα παιδιά να σκύβουν με κατάπληξη πάνω από τα πιο πολύπλοκα φαινόμενα του κόσμου. Ακόμη καλλιεργεί την τέχνη του λόγου και οδηγεί στη διαμόρφωση της προσωπικότητάς τους με τρόπο σωστό και μεθοδικό. Με δυο λόγια το βιβλίο διαμορφώνει τον άνθρωπο.

Είναι πεποίθηση όλων η θετική προσφορά του λογοτεχνικού βιβλίου για παιδιά στην εν γένει εξέλιξη του νεαρού ατόμου. Του λογοτεχνικού εκείνου βιβλίου που τρέφει τα όνειρα και τη φαντασία του και του δημιουργεί την αγάπη και το ενδιαφέρον για το διάβασμα. Η δημιουργία αυτής της αγάπης είναι από τις καλύτερες επενδύσεις για το μέλλον των παιδιών μας, για το μέλλον του τόπου μας.

Ας δώσουμε λοιπόν το μήνυμα: Το διάβασμα είναι πολιτισμός, ότι οι άνθρωποι που είναι αναγνώστες είναι τυχεροί γιατί μέσα από τα κάθε λογής βιβλία αντλούμε πολλές πληροφορίες, ταξιδεύουμε με το σώμα και την ψυχή, εξερευνούμε νέες καταστάσεις απρόσιτες στην καθημερινότητά μας. Η ανάγνωση ενθαρρύνει το ελεύθερο παιγνίδι της φαντασίας, διευρύνει τη συμπάθειά μας για τους άλλους. Το διάβασμα είναι μια ιερή ευχάριστη συνύπαρξη του εαυτού μας και των άλλων.

Η παιδική βιβλιοθήκη αποτελείται από **10.000** περίπου τόμους βιβλίων. Η συλλογή προσφέρεται σε παιδιά ηλικίας **1-12** ετών και για **εφήβους**. Αποτελείται από τις εξής κατηγορίες:

Βιβλία **προσχολικής** ηλικίας (εικονογραφημένες ιστορίες, βιβλία γνώσεων για μικρά παιδιά).

Βιβλία για παιδιά **6-8 ετών** (εικονογραφημένα, παραμύθια, μικρές ιστορίες κλπ.).

Βιβλία για παιδιά **9-12 ετών** (ελληνική και ξένη λογοτεχνία, περιπέτειες, πνευματικά παιχνίδια, θέατρο, ποίηση, κόμικς κλπ.).

Βιβλία για **εφήβους** (ελληνική και ξένη λογοτεχνία).

Βιβλία **γνώσεων** (ιστορία, μυθολογία, θρησκεία, γεωγραφία, τέχνη, εγκυκλοπαίδειες, λεξικά, βιογραφίες, Η/Υ, φυσικές επιστήμες κλπ.).

Οπτικοακουστικό υλικό με ταινίες **video** και κασέτες παραμυθιών.

CD-ROMs με θέματα φυσικής ιστορίας, τέχνης, ιστορίας, γεωγραφίας, θρησκείας, πολιτισμού κλπ.

*‚Θ‚Δ .ενημερωτικό έντυπο της Δημόσιας Κεντρικής Βιβλιοθήκης Σερρών*



. Βρείτε τις πληροφορίες που μας δίνει το ενημερωτικό φυλλάδιο για τη Βιβλιοθήκη των Σερρών. Αναζητήστε παρόμοια φυλλάδια και περιγράψτε τη Βιβλιοθήκη της περιοχής σας.



***Στο κείμενο είναι γραμμένες με κόκκινο δύο λέξεις. Ποια είναι επίθετο και ποια επίρρημα; Πώς το καταλαβαίνουμε;***



*Συμπλήρωσε με το πολλή , πολλοί, πολύ*

Σήμερα κάνει [………………] κρύο.

β. Βιάζομαι! Θα κάτσω για [………………] λίγη ώρα.

γ. Θέλεις να σε βοηθήσω; [………………..] ευχαρίστως!

δ. Το δώρο σου με συγκίνησε! Ευχαριστώ [………………………]!

ε. Μαζεύτηκαν [……………………..] άνθρωποι στην πλατεία.

στ. Ο καφές είχε […………………………] ζάχαρη

*Να διορθωθούν τα λάθη του κειμένου*



Στο ψηλό ράφι μιας ***πολλή*** μεγάλης βιβλιοθήκης, ο Ιγνάτιος, ένας ***πολλή*** πεινασμένος ποντικός έφαγε, λένε, μια γάτα! Μαζεύτηκε ***πολλής*** κόσμος, ήρθαν δημοσιογράφοι, ***πολύ*** ποντικοί μιλούσαν γι' αυτόν κι ένας ***πολλή*** σοφός ποντικός είπε:


- Προτείνω να κρεμάσουμε τη φωτογραφία του. Οι γάτες θα τον βλέπουν και θα εξαφανίζονται.

- ***Πολλή*** έξυπνη ιδέα! Θα έχει πολλή μεγάλη επιτυχία!

***Μάθε να χρησιμοποιείς την ηλεκτρονική βιβλιοθήκη*** *στην ώρα της πληροφορικής πλοηγήσου στην* ηλεκτρονική βιβλιοθήκη του Π.Ι., που βρίσκεται στη διεύθυνση <http://www.pi-schools.gr/library/pi-lib/elec-lib.htm>, και έπειτα μέσα στην τάξη συζήτησε με τους συμμαθητές σου για τον τρόπο που μπορείς να τη χρησιμοποιείς.



http://www.google.com/images



Αφού κοιτάξετε το κείμενο σελίδα 14 -15 αναζητήστε λέξεις με 1ο ή 2ο συνθετικό τη λέξη βιβλίο, αφού βρείτε κάποιες προσπαθήστε να δημιουργήσετε και άλλες τέτοιες σύνθετες λέξεις και με τη βοήθεια του λεξικού να ανακαλύψετε την ερμηνεία τους.




|  |  |  |
| --- | --- | --- |
| λέξη | ανάλυση | ερμηνεία |
| Βιβλιογραφία | Βιβλίο + γράφω | ο κατάλογος βιβλίων ν που αναφέρονται σε ορισμένο αντικείμενο μελέτης και όπου αναγράφονται το όνομα του συγγραφέα, ο τίτλος του δημοσιεύματος, ο τόπος |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

*ΛΕΣΧΕΣ ΑΝΑΓΝΩΣΗΣ*



Το Εθνικό Κέντρο Βιβλίου (ΕΚΕΒΙ) προάγει και μεριμνά για την προώθηση της ανάγνωσης με μια σειρά από στρατηγικές δράσεις, πολύπλευρες και αποδοτικές για τους βιβλιόφιλους κάθε ηλικίας, μορφωτικού επιπέδου και αναγνωστικών ενδιαφερόντων.

ΛΕΣΧΕΣ ΑΝΑΓΝΩΣΗΣ



*ΤΙ ΕΙΝΑΙ ΟΙ ΛΕΣΧΕΣ ΑΝΑΓΝΩΣΗΣ & ΠΩΣ ΛΕΙΤΟΥΡΓΕΙ?*

Λέσχη Ανάγνωσης ονομάζεται μια ομάδα ανθρώπων που έχουν συμφωνήσει να συναντιούνται σε τακτά διαστήματα (συνήθως μία φορά τον μήνα) και να συζητούν για βιβλία που αποφάσισαν να διαβάσουν από κοινού.

Η Λέσχη Ανάγνωσης αποτελείται ουσιαστικά μια παρέα, με κοινό παρανομαστή και επιδίωξη την ανάγνωση και τη συζήτηση. Λειτουργεί με απλό τρόπο αποσκοπώντας στην καλλιέργεια της σχέσης μας με το διάβασμα, ένας ευχάριστος και εποικοδομητικός τρόπος για την ελεύθερη ώρα μας.  
Μπορείτε να ασχοληθείτε με διάφορα λογοτεχνικά είδη (μυθιστόρημα, διήγημα, ποίηση, δοκίμιο) ή να επιλέξετε μια συγκεκριμένη θεματολογία. Ενδεικτικά αναφέρουμε τις λέσχες που ασχολούνται με τη μαθηματική λογοτεχνία, τη φιλοσοφία, τη γαστρονομία. Όλα εξαρτώνται απ’ τα ενδιαφέροντα των μελών της. Στην αρχή κάθε χρονιάς (ή και ενδιάμεσα, αν χρειαστεί) συναντιούνται τα μέλη και επιλέγουν βιβλία ύστερα από προτάσεις και συζητήσεις. Ορίζονται τακτικές συναντήσεις, συνήθως μηνιαίες. Για κάθε βιβλίο (προαιρετικά) ορίζεται εισηγητής, ανάλογα το θέμα. Ενίοτε (αλλά διόλου υποχρεωτικά) προσκαλείται και ειδικός, συγγραφέας, κλπ. Κάθε μήνα τα μέλη διαβάζουν το βιβλίο που συμφωνήθηκε, ένα βιβλίο το μήνα. Στη μηνιαία συνάντηση γίνεται (ίσως) εισήγηση και συζητιέται βιβλίο.

***Λέσχες ανάγνωσης οργανώνονται συνήθως σε*:**

Χώρους κοινής κατοικίας (χωριό, γειτονιά, κλπ.). Χώρους δουλειάς (γραφείο, εργοστάσιο, κλπ.). Σύλλογο ή φορέα (εκδρομικό σύλλογο, επαγγελματική λέσχη, σωματείο, κλπ.). Φυσικούς χώρους βιβλίου (βιβλιοπωλείο, βιβλιοθήκη, κλπ.). Οργανωμένους εκπαιδευτικούς φορείς (πανεπιστήμιο, σχολή, ξενόγλωσσο ίδρυμα, κλπ.). Αλλά συνηθέστερα, σε σπίτια, από παρέες. Μια Λέσχη Ανάγνωσης μπορεί να είναι, ανάλογα με τη σύνθεση και τα ενδιαφέροντα των συμμετεχόντων: Γενική (διαβάζουμε ότι θέλουμε), Λογοτεχνίας, Ειδική (αστυνομικού βιβλίου, ιστορικού, μαγειρικού, παιδικού, νεότερης ελληνικής ποίησης, κλπ.)Ανθρώπινες, κοινωνικές μορφές συνάντησης. Πολιτισμένη, νοήμονα και ανέξοδη ψυχαγωγία. Κουβέντα με θεματική άλλη από ποδόσφαιρο, αυτοκίνητα, τηλεόραση, κλπ. Κίνητρα για διάβασμα. Καλλιέργεια κριτηρίων ανάγνωσης. Διάδοση του βιβλίου. Η Λέσχη ανάγνωσης είναι θεσμός ελεύθερος και ανοιχτός. Η προσαρμοστικότητα είναι στη φύση τους. Άρα, δεν υπάρχουν γενικοί κανόνες, για το: Πόσοι και ποιοι συμμετέχουν. Πώς, πού, πόσο συχνά, κλπ. συναντιέται. Πώς και αν γίνονται εισηγήσεις, έρευνα, κλπ. Πόσα βιβλία διαβάζονται σε μια χρονιά. Πώς επιλέγονται. (Κάποιοι κανόνες χρειάζονται. Αλλά κάθε Λέσχη κάνει τους δικούς της κανόνες).



ΜΕΛΕΤΩΝΤΑΣ ΤΗΝ ΠΑΡΑΚΑΤΩ ΔΙΕΥΘΥΝΣΗ ΤΟΥ ΕΚΕΒΙ <http://www.ekebi.gr/appdata/documents/lesxh_anagnwshs/plhrofories/enxiridio1.pdf> ΠΡΟΣΠΑΘΗΣΤΕ ΜΕΣΑ ΣΤΗΝ ΤΑΞΗ ΣΕ ΣΥΝΕΡΓΑΣΙΑ ΜΕ ΤΟΝ ΔΑΣΚΑΛΟ ΝΑ ΔΗΜΙΟΥΡΓΗΣΕΤΕ ΜΙΑ ΜΙΚΡΗ ΛΕΣΧΗ ΑΝΑΓΝΩΣΗΣ.



ΠΡΟΤΕΙΝΕΤΕ ΒΙΒΛΙΑ ΣΤΟΥΣ ΣΥΜΜΑΘΗΤΕΣ ΣΑΣ ΠΟΥ ΘΑ ΜΠΟΡΟΥΣΑΤΕ ΝΑ ΔΙΑΒΑΣΕΤΕ ΣΤΗ ΛΕΣΧΗ ΑΝΑΓΝΩΣΗΣ. ΣΥΜΠΛΗΡΩΣΤΕ ΤΟΝ ΠΑΡΑΚΑΤΩ ΠΙΝΑΚΑ ΓΙΑ ΕΝΑ ΒΙΒΛΙΟ ΠΟΥ ΘΑ ΤΟΥΣ ΠΡΟΤΕΙΝΑΤΕ .



ΒΙΒΛΙΟΠΑΡΟΥΣΙΑΣΗ

|  |  |
| --- | --- |
| Το ΒΙΒΛΙΟ που θα σας παρουσιάσω είναι το: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (ΤΙΤΛΟΣ)  Γράφτηκε από τα \_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (ΣΥΓΓΡΑΦΕΑΣ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ΕΚΔΟΣΕΙΣ)  και είναι: (περιπέτεια, Βιογραφία, επιστημονική φαντασία, μυστηρίου, πληροφοριακό ή κάτι άλλο)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ΒΙΒΛΙΟ ΚΑΙ ΥΠΟΘΕΣΗ  Πότε διαδραματίζεται; Πού; Ποιοι είναι οι ήρωες; Ποιες καταστάσεις αντιμετωπίζουν; Γράφω δυο λόγια αλλά δεν αποκαλύπτω το τέλος. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   |  | | --- | |  |   Ζωγραφίζω κάτι για το βιβλίο μου  Μου άρεσε / Δε μου άρεσε, επειδή: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ΟΝΟΜΑ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |